કર્ટિન યુનિવર્સિટીમાં ઇન્ટરનેટ અભ્યાસ પર એસોસિએટ પ્રૉફેસર ટામા લીવરે કહ્યું, “આ કાયદાનો એવો વિસ્તાર છે જેને (સુધારાની) ખૂબ જ જરૂર છે અને એ સાંભળીને આનંદ થાય છે કે ઑસ્ટ્રેલિયામાં ક્યાંક તો આ થાય છે. આ ઘણા સમયથી જરૂરી હતું.” ડૉ. લીવરે કહ્યું કે ફેસબૂક, ગૂગલ અને ટ્વિટર જેવાં પ્રમાણમાં મોટાં સૉશિઅલ મીડિયા પ્લેટફૉર્મની નીતિ હતી કે વ્યક્તિનું મૃત્યુ થાય પછી તેના ખાતાનું શું થવું જોઈએ પરંતુ પ્રમાણમાં નાના સૉશિઅલ મીડિયા પ્લેટફૉર્મ પાસે આવી નીતિ નથી. ફેસબુક પાસે મેમોરિયલાઇઝેશન જેવું કંઈક છે જેમાં તે તમા ખાતાને મોટા ભાગના હિસ્સા માટે રીડ ઑન્લી મૉડ માટે જ રાખે છે. આ ફંક્શન વ્યક્તિના પ્રૉફાઇલ પેજ પર સ્મૃતિ સંદેશ મૂકવાની છૂટ આપે છે અને કોઈ પણ વ્યક્તિ તેના મૃત્યુ પહેલાં તેના વારસદાર એવા સંપર્કને નીમી શકે છે જે તેના પ્રૉફાઇલ અને કવર ફૉટાનું નિયંત્રણ મેળવી શકે. પરંતુ ડૉ. લીવરના કહેવા પ્રમાણે, વપરાશકારો આ પ્રકારનાં સાધનોનો ઉપયોગ ભાગ્યે જ કરે છે. હજુ પણ મોટા ભાગના લોકો તેમનો પાસવર્ડ તેમને જેમના પર ભરોસો હોય તેમને આપી રાખે છે, જોકે એ વપરાશની શરતોનું ઉલ્લંઘન છે.